शंकर के अद्वैत-अनुभव के विषय में आपने पिछली दो कडि़यों में पढ़ा। अब हम थोड़ा और आगे बढ़ते हैं। उनका अद्वैत ना तो शुष्क ज्ञान है और ना ही शुष्क तर्क। इसमें ईश-भक्ति का सुन्दर समावेश है। शंकर भक्ति की रसिकता को स्वीकार करते हैं, परन्तु वे कतिपय अन्य विद्वानों (श्रीधर आदि) की भाँति भक्ति को अतिशय मान्यता नहीं देते। शंकर ने वेदान्त के साथ भक्ति का समन्वय एक संतुलित ढंग से करने की चेष्टा की, जबकि अनेक समकालीन संतों (जैसे कि विष्णु स्वामी, रामानुज, निम्बार्क, वल्लभ, मीरा इत्यादि) ने भक्ति को अतिशय उत्कट रूप देने की कोशिश की। अद्वैत के साथ भक्ति का समन्वय शंकर का मौलिक विचार था। कहा जाता है कि वे सम्पूर्ण भारतवर्ष में, एक बार नहीं, तीन बार घूमे लेकिन वे कबीर और मीरा की तरह जन-सन्त नहीं थे क्योंकि वास्तव में शंकर एक महान तत्वज्ञानी थे, जिन्होंने वेदान्त का अध्ययन ही नहीं किया वरन् स्वयं अनुभव किया। वे असाधारण प्रतिभाशाली थे और ‘जीनियस’ आमतौर से सर्वजन आंदोलक नहीं होते। जनता के लिए उनका सर्वप्रिय उद्बोधन (जो आज भी लोकप्रिय है), इस श्लोक में दिखाई देता है-